Koncesná zmluva


uzatvorená podľa  § 104 zákona č. 343/2015 o verejnom obstarávaní v znení neskorších predpisov
 medzi nasledovnými zmluvnými stranami:
Mesto Trenčín
sídlo: 	Mierové nám. 1/2, 911 64 Trenčín	
zastúpený: 	Mgr. Richard Rybníček, primátor	
IČO:	00 312 037
DIČ:	2021079995   
bankové spojenie:	ČSOB, a.s. korporátna pobočka Trenčín
IBAN:	SK61 7500 0000 0000 2558 1243
SWIFT/BIX:	CEKOSKBX
variabilný symbol:	7500000125
kontaktná osoba:
tel.:	
e-mail:	
(ďalej len „Mesto“)
a
Koncesionár:
obchodné meno/meno priezvisko:
sídlo/miesto podnikania: 	
zastúpený:	
IČO:	
DIČ:	
IČ DPH:	
bankové spojenie: 	 
IBAN: 	
tel.:
e-mail:
(ďalej len „Koncesionár“)
(Mesto a Koncesionár spolu aj ako „zmluvné strany“)
PREAMBULA
Mesto v záujme zabezpečenia kontinuálnej obnovy autobusových zastávok a zároveň zabezpečenia ich údržby a opráv vyhlásilo verejnú obchodnú súťaž, predmetom ktorej bolo získanie najvýhodnejšieho návrhu na uzavretie koncesnej zmluvy. Koncesionár uzatvorením tejto zmluvy nadobúda okrem iného aj právo vykonávať podnikateľskú činnosť na koncesnom majetku, ktorou je poskytovanie reklamných služieb, avšak zároveň bude povinný na vlastné náklady vybudovať autobusové zastávky a zabezpečovať po celú dobu trvania zmluvy údržbu, opravy a čistenie autobusových zastávok, pričom riziko prípadného nedostatočného výnosu z reklamnej činnosti na pokrytie nákladov spojených s budovaním, údržbou, opravami a čistením autobusových zastávok znáša Koncesionár. Mesto si uvedomuje náklady spojené s činnosťou Koncesionára, najmä pri nadobudnutí účinnosti zmluvy, kedy bude potrebné v priebehu 2 rokov vymeniť, resp. vybudovať nové autobusové zastávky na celom území mesta Trenčín, a s ohľadom na návratnosť týchto nákladov navrhlo dlhodobé trvanie zmluvného vzťahu.
Článok l.
Definícia pojmov
1.1 Informačnými konštrukciami sa na účely tejto zmluvy rozumejú:
a. samostatne stojaca Citylight vitrína (ďalej len „CLV“) s rozmermi výlepnej plochy 1,185x 1,75 m (šxv) +/-10%. CLV môže byť bez osvetlenia, s osvetlením alebo presvetlená s reklamným plagátom umiestneným pevne alebo pohyblivo, prípadne digitálna vitrína, hĺbka vitríny môže byť max. o 50% väčšia ako hĺbka vitríny použitej v autobusovom prístrešku alebo cykloprístrešku,
b. v autobusovom prístrešku pre cestujúcich na zastávkach alebo v cykloprístreškoch  integrovaná City-light vitrína (ďalej len „CLP") s rozmermi výlepnej plochy 1,185 x 1,75 m (šxv) +/-10%. CLP môže byť bez osvetlenia, s osvetlením alebo presvetlená s reklamným plagátom umiestneným pevne alebo pohyblivo, prípadne s digitálnou vitrínou.
Informačné konštrukcie  pre účely tejto zmluvy sa rozlišujú na:
· jednostranné CLV alebo CLP, pri ktorých je reklamná plocha umiestnená len z jednej strany,
a) obojstranné CLV alebo CLP, pri ktorých je reklamná plocha umiestnená z oboch strán,
Pre účely tejto zmluvy sa reklamné plochy obojstranného CLV a CLP pre účely tejto zmluvy považuje spoločne za jeden kus informačnej konštrukcie.
(ďalej spoločne aj len ako „informačné konštrukcie“)
1.2 Autobusovou zastávkou sa na účely tejto zmluvy rozumie autobusový prístrešok alebo autobusový prístrešok spolu so spevnenou plochou vybudovanou Koncesionárom pri plnení povinností podľa tejto Zmluvy.
1.3 Autobusovým prístreškom sa rozumie prístrešok pre cestujúcich v autobusových  zastávkach. Všetky autobusové prístrešky pre cestujúcich musia byť vyhotovené v súlade s prílohou č. 2 tejto zmluvy – Špecifikácia jednotlivých autobusových prístreškov,  prílohou č. 3 – Grafický návrh autobusového prístrešku a cyklo-prístrešku a prílohou č. 4 – Technické parametre prístrešku (ďalej len „autobusový prístrešok“).
Každý autobusový prístrešok pre cestujúcich na zastávkach môže obsahovať najviac 2 CLP v súlade s podmienkami podľa prílohy č. 4 tejto Zmluvy. V prípade umiestnenia CLP v bočnej stene prístrešku nesmie byť tento umiestnený v smere príjazdu autobusu na zastávku. V prípade umiestnenia dvoch autobusových prístreškov vedľa seba môže byť CLP v bočnej stene umiestnený len na jednom prístrešku tak, aby nebránil rozhľadu prichádzajúceho autobusu do zastávky. 
Pre autobusové prístrešky, pri ktorých je v prílohe č. 2 a č. 4 odporúčané zlúčenie do 1 väčšieho prístrešku, bola Mestom schválená výnimka z Manuálu verejných priestorov mesta Trenčín. V prípade vybudovania ktoréhokoľvek z takto odporúčaných zlúčených prístreškov, je v tomto prístrešku možné umiestniť aj viac ako dva CLP, avšak len pri dodržaní ostatných podmienok vybavenia prístreška podľa prílohy č. 2 a č. 4 (počet lavičiek, informačná vitrína, zákaz umiestnenia CLP v bočnej stene prístrešku v smere príjazdu autobusu). Koncesionár je povinný v zlúčených prístreškoch umiestniť taký počet informačných vitrín, aký zodpovedá počtu informačných vitrín v prípade, ak by k zlúčeniu prístreškov nedošlo. 
1.4 Cyklo-prístreškom sa rozumie prístrešok pre odloženie bicyklov. Všetky cyklo-prístrešky musia byť vyhotovené v súlade s prílohou č. 3 tejto zmluvy – Grafický návrh autobusového prístrešku a cyklo-prístrešku a prílohou č. 4 – Technické parametre prístrešku (ďalej len „autobusový prístrešok“).
Každý cyklo-prístrešok môže obsahovať najviac 2 CLP v súlade s podmienkami podľa prílohy č. 4 tejto Zmluvy.
1.5 Koncesným majetkom sa pre účely tejto zmluvy rozumejú pozemky a stavby vo vlastníctve alebo nájme mesta špecifikované  v prílohe č. 1 (č. 1a až 1d) tejto Zmluvy v rozsahu nevyhnutnom pre osadenie CLV, autobusových zastávok a cyklo-prístreškov (ďalej len „koncesný majetok“).
1.6 Zmluvné strany pre účely odstránenia akýchkoľvek pochybností uvádzajú, že CPL, ktoré sú podľa tejto zmluvy osadené v autobusovom prístrešku a/alebo cyklo-prístrešku, tvoria súčasť tohto prístrešku a nesmú byť z prístreškov odstránené (najmä v prípade prevodu vlastníckeho alebo užívacieho práva v prospech Mesta k týmto prístreškom za podmienok dohodnutých v tejto zmluve) s výnimkou prípadu, ak odstránenie CLP nariadi príslušný orgán v rozhodnutí.
Článok II.
Predmet a účel zmluvy
2.1 Predmetom tejto zmluvy je úprava vzájomných práv a povinností zmluvných strán pri prenechaní koncesného majetku do užívania Koncesionárovi za účelom umiestnenia informačných konštrukcií,  autobusových zastávok a cyklo-prístreškov,  inštalovania a prevádzkovania informačných konštrukcií, autobusových zastávok a cyklo-prístreškov na koncesnom majetku za účelom výkonu podnikateľskej činnosti Koncesionára, t.j. za účelom prevádzkovania reklamných činností, propagácie a inzercie na predmetných informačných konštrukciách a pre Mesto za účelom poskytovania služieb verejnosti využívajúcej verejnú hromadnú dopravu a cyklistickú prepravu na území mesta Trenčín. 
2.2 Mesto prenecháva Koncesionárovi do užívania
3.1 nehnuteľnosti špecifikované v prílohe č. 1a tejto zmluvy za účelom umiestnenia autobusového prístrešku bez CLP,
3.2  nehnuteľnosti špecifikované v prílohe č. 1b tejto zmluvy za účelom umiestnenia autobusového prístrešku s CLP,
3.3 nehnuteľnosti špecifikované v prílohe č. 1c tejto zmluvy za účelom umiestnenia CLV, 
3.4 nehnuteľnosti špecifikované v prílohe č. 1d tejto zmluvy za účelom umiestnenia cyklo-prístreškov.
(ďalej spoločne len „Koncesný majetok“)
2.3 Koncesionár sa zaväzuje za užívanie Koncesného majetku podľa tejto zmluvy uhrádzať nájomné v súlade s čl. IV tejto zmluvy.
2.4 Koncesionár berie na vedomie, že na časti Koncesného majetku sú umiestnené autobusové prístrešky špecifikované v prílohe č. 2 tejto zmluvy, ktoré budú odstraňované ich aktuálnym vlastníkom postupne do dvoch rokov odo dňa nadobudnutia účinnosti tejto zmluvy. Koncesionár súhlasí s obmedzením užívania predmetu nájmu po dobu odstraňovania jestvujúcich autobusových prístreškov v záujme zachovania komfortu cestujúcich. Koncesný majetok, na ktorom sa v deň nadobudnutia účinnosti tejto Zmluvy budú nachádzať autobusové prístrešky, špecifikované v prílohe č. 2, bude Koncesionár preberať do užívania postupne, vždy ku dňu písomného oznámenia Mesta o odstránení autobusového prístrešku aktuálnym vlastníkom. Oznámenie podľa predchádzajúcej vety Mesto odošle e-mailom na adresu .................................................. . Nájomné za tento Koncesný majetok je povinný uhrádzať v súlade s čl. IV ods. 4.4 tejto zmluvy.
2.5 Koncesionár berie na vedomie a súhlasí s tým, že na pozemkoch špecifikovaných v prílohe č. 1c tejto zmluvy označených ID 1 – 41 sú umiestnené CLV vo vlastníctve spoločnosti euroAWK, spol. s r.o., ktoré je spoločnosť povinná na základe Zmluvy o podmienkach výstavby prístreškov na autobusových zastávkach a o recipročnom umiestnení a prevádzkovaní reklamných zariadení, stavieb pre reklamu a reklamy na mestských pozemkoch spoločnosť povinná odstrániť v lehote najneskôr do 31.01.2028, a teda na týchto pozemkoch bude Koncesionár oprávnený osadiť si CLV najskôr 01.02.2028.
2.6 Koncesionár berie na vedomie a súhlasí s tým, že pozemky špecifikované v prílohe č. 1c sú identifikované Mestom ako plochy akceptovateľné pre umiestnenie informačných konštrukcií. Mesto však negarantuje, že príslušnými orgánmi bude na týchto plochách aj povolené umiestnenie informačných konštrukcií. Z tohto dôvodu sa zmluvné strany dohodli, že v prípade, ak v konaní podľa zákona č. 25/2025 Z.z. stavebný zákon a o zmene a doplnení niektorých zákonov v znení neskorších predpisov, prípadne podľa iného príslušného predpisu, nebude možné povoliť umiestnenie CLV na pozemkoch špecifikovaných v prílohe č. 1c tejto zmluvy, z dôvodov, ktoré nebudú na strane Koncesionára, je Koncesionár oprávnený, za každý takto nepovolený CLV, zvoliť si nové umiestnenie na ktoromkoľvek z pozemkov uvedených v prílohe č. 5 tejto zmluvy a vyzvať Mesto na uzatvorenie dodatku k tejto zmluve za účelom úpravy vymedzenia predmetu nájmu. V prípade využitia všetkých miest pre osadenie informačných konštrukcií uvedených v prílohe č. 5 postupom podľa tohto odseku sa Mesto zároveň zaväzuje vždy doplniť minimálne 5 nových miest do tejto prílohy. 
2.7 Zmena Koncesného majetku špecifikovaného v prílohe č. 1c tejto zmluvy, na ktorom bude právoplatne povolené umiestnenie CLV za iný pozemok uvedený v prílohe č. 5 tejto zmluvy je možné v nasledujúcich prípadoch:
a) v prípade, ak bude Koncesionárovi príslušným orgánom nariadené odstránenie povoleného CLV z dôvodov, ktoré nebudú na strane Koncesionára, a teda Koncesionár nebude oprávnený užívať časť predmetu nájmu na dohodnutý účel, je Mesto na výzvu Koncesionára povinné uzatvoriť dodatok k tejto Zmluve, predmetom ktorého bude zmena Koncesného majetku za iný pozemok uvedený v prílohe č. 5 tejto zmluvy,
b) v prípade, ak Koncesionár z akýchkoľvek iných dôvodov ako v písm. a) tohto odseku bude mať záujem o zmenu Koncesného majetku  v prílohe č. 1c za iný pozemok podľa prílohy č. 5 tejto zmluvy, je Mesto oprávnené, nie však povinné tejto požiadavke vyhovieť a uzatvoriť dodatok k tejto Zmluve, predmetom ktorého bude zmena Koncesného majetku za iný pozemok uvedený v prílohe č. 5 tejto zmluvy.
2.8 Počas trvania tejto zmluvy je Koncesionár oprávnený požiadať o zmenu prílohy č. 1a a 1b a/alebo 1d tak, že dôjde k navýšeniu počtu prístreškov s CLP. Zníženie počtu autobusových prístreškov s CLP alebo cyklo-prístreškov s CLP počas trvania zmluvy nie je možné, s výnimkou prípadu, ak by toto zníženie bolo spôsobené rozhodnutím príslušného správneho orgánu z dôvodov, ktoré nebudú vyvolané Koncesionárom. Zmeny podľa tohto ustanovenia je možné vykonať len uzatvorením dodatku k tejto zmluve. 
2.9 Zmluvné strany sa dohodli, že v prípade, ak počas trvania zmluvy dôjde k zníženiu CLP v autobusových prístreškoch a/alebo cyklo-prístreškoch z dôvodu, že Koncesionár nepožiadal riadne a včas o vydanie nového rozhodnutia/opatrenia príslušným stavebným úradom po uplynutí lehoty dočasného rozhodnutia/opatrenia, a/alebo ak v Koncesionár žiadosť podal, ale v konaní riadne nepokračoval, je Koncesionár povinný uhradiť zmluvnú pokutu vo výške 50,- € za každý aj začatý deň omeškania s doplnením chýbajúceho CLP v autobusových prístreškoch. 
2.10 Zmluvné strany sa dohodli, že ak počas trvania zmluvy uplynie doba platnosti rozhodnutia/osvedčenia, ktorým bolo povolené umiestnenie a výstavba CLV podľa prílohy č. 1c tejto zmluvy na Koncesnom majetku, môže Koncesionár požiadať o uzatvorenie dodatku k tejto zmluve, ktorým bude znížený počet CLV v prílohe č. 1c tejto Zmluvy. Takto znížený počet CLV už nebude možné opakovane dodatkom k tejto Zmluve zvýšiť. Zmluvné strany sa dohodli, že táto zmena nebude mať vplyv na výšku nájomného. 
2.11 Účelom tejto zmluvy je upraviť vzájomné vzťahy zmluvných strán tak, aby bolo zabezpečené zlepšenie kultúry cestovania pre občanov a návštevníkov mesta, a to prostredníctvom výstavby autobusových zastávok, vybudovaných a prevádzkovaných na náklady Koncesionára.
Článok III
Práva a povinnosti Koncesionára
1.1. Koncesionár je povinný vybudovať a následne udržiavať na Koncesnom majetku špecifikovanom v prílohe č. 1a a 1b tejto Zmluvy autobusové zastávky. Autobusové zastávky musia byť vyhotovené v súlade s prílohou č. 3 tejto zmluvy – Grafický návrh autobusového prístrešku a cyklo-prístrešku a prílohou č. 4 – Technické parametre prístrešku a v súlade s Manuálom verejných priestorov mesta Trenčín. Zároveň musia byť autobusové prístrešky na autobusových zastávkach v súlade s prílohou č.  2 tejto zmluvy, ktorá určuje ktoré z prístreškov musia byť osvetlené, počet modulov prístreškov, typ prístrešku (s bočnicami alebo bez bočníc).
1.2. V prípade porušenia ktorejkoľvek z povinností Koncesionára podľa bodu 3.1 tohto článku, t.j. v prípade, ak ktorákoľvek z autobusových zastávok bude zhotovená v rozpore s prílohou č. 1a a/alebo č. 1b a/alebo č. 2 a/alebo č. 3 a/alebo č. 4 tejto zmluvy, je Koncesionár povinný uhradiť Mestu zmluvnú pokutu vo výške 1.000,- € za každé takéto porušenie a za každú autobusovú zastávku, ktorej sa porušenie týka, a to aj opakovane až do odstránenia porušenia povinnosti. 
1.3. Koncesionár je povinný vybudovať autobusové zastávky špecifikované v prílohe č. 2 bez plánovanej doby výmeny v lehote do 6 mesiacov odo dňa nadobudnutia účinnosti tejto zmluvy. Koncesionár je povinný vybudovať cyklo – prístrešky do 6 mesiacov od nadobudnutia účinnosti tejto zmluvy, v prípade, ak cyklo-prístrešok bude umiestnený na mieste cyklo-prístrešku vybudovaného v súlade so zmluvou špecifikovanou v čl. II ods. 2.5 tejto zmluvy, ak tento prístrešok nebude odstránený do 31.03.2028, je Koncesionár povinný vybudovať cyklo-prístrešok na tomto mieste v lehote do 3 mesiacov odo dňa oznámenia Mesta o odstránení jestvujúceho cyklo-prístrešku (oznámenie odošle Mesto Koncesionárovi e – mailom na adresu ......................................... ).   Koncesionár berie na vedomie, že autobusové prístrešky špecifikované v prílohe č. 2 tejto zmluvy s plánovanou dobou výmeny 1 alebo 2 roky budú odstraňované aktuálnym vlastníkom postupne do dvoch rokov odo dňa nadobudnutia účinnosti tejto zmluvy. Presný harmonogram odstraňovania jestvujúcich autobusových prístreškov ich vlastníkom bude Koncesionárovi oznámený najneskôr ku dňu nadobudnutia účinnosti čl. II tejto zmluvy, pričom Koncesionár je povinný tento harmonogram rešpektovať, pokiaľ bude v súlade s prílohou č. 2 tejto zmluvy. Autobusový prístrešok, ktorý odstráni podľa harmonogramu aktuálny vlastník, je Koncesionár povinný nahradiť v lehote najneskôr do 3 mesiacov od doručenia oznámenia Mesta o odstránení prístrešku. V prípade, ak dôjde k súčasnému odstráneniu viac ako 20 prístreškov, je Koncesionár oprávnený tieto nahradiť do 6 mesiacov odo dňa doručenia oznámenia Mesta o odstránení prístreškov.  
1.4. V prípade omeškania Koncesionára s vybudovaním autobusových prístreškov a/alebo cyklo-prístreškov podľa bodu 3.3 tejto zmluvy je Koncesionár povinný uhradiť Mestu zmluvnú pokutu vo výške 100,- € za každý aj začatý deň omeškania za každý autobusový prístrešok. 
1.5. Koncesionár je povinný zabezpečovať starostlivosť o autobusové prístrešky a cyklo-prístrešky nasledovne:
a) [bookmark: _Hlk210728359]čistenie zvislých plôch prístreškov 1x mesačne,
b) čistenie zvislých plôch prístreškov, vrátane konštrukcie, v prípade znečistenia grafitmi, poveternostnými vplyvmi (napr. víchrica, búrka a pod.) do 5 kalendárnych dní od oznámenia o znečistení prístrešku (oznámenie je Mesto oprávnené odoslať e-mailom na adresu ..................................... ), 
c) čistenie striech prístreškov – 1x ročne,
d) čistenie striech prístreškov v prípade znečistenia grafitmi, poveternostnými vplyvmi (napr. víchrica, búrka a pod.) do 5 kalendárnych dní od oznámenia o znečistení prístrešku (oznámenie je Mesto oprávnené odoslať e-mailom na adresu .....................................), 
e) v prípade vegetačných striech starostlivosť o zeleň primerane podľa potreby,  v prípade potreby, najviac však 2x ročne, je Mesto oprávnené vyzvať Koncesionára na úpravu zelenej strechy, Koncesionár je povinný vykonať úpravu v zmysle výzvy Mesta do 15 kalendárnych dní od oznámenia (oznámenie je Mesto oprávnené odoslať e-mailom na adresu................................),
f) poškodenie prístrešku odstraňovať do 5 kalendárnych dní od oznámenia (oznámenie je Mesto oprávnené odoslať e-mailom na adresu................................), 
g) poškodenie sklenej časti prístrešku odstraňovať do 3 kalendárnych dní od oznámenia, 
h) v prípade poškodenia prístreškov poveternostnými vplyvmi (víchrica a pod.), ak došlo počas tejto jednej udalosti k poškodeniu viac ako 5 prístreškov sa lehoty podľa písm. f) a g) predlžujú na 10 a 6 kalendárnych dní od oznámenia a v prípade poškodenia viac ako 10 prístreškov sa lehoty podľa písm. f) a g) predlžujú na 15 a 10 dní od oznámenia
1.6. V prípade, ak Koncesionár poruší ktorúkoľvek z povinností podľa ods. 3.5 tohto článku a porušenie neodstráni ani v lehote do 3 pracovných dní od doručenia písomnej výzvy Mesta, je Koncesionár povinný uhradiť Mestu zmluvnú pokutu vo výške 100,- € za každý aj začatý deň omeškania so splnením ktorejkoľvek z povinností podľa ods. 3.5 tohto článku.
1.7. Koncesionár je povinný osadiť v každom autobusovom prístrešku, a to najneskôr do dňa odovzdania prístrešku do užívania, vitrínu na účely umiestnenia grafikonu verejnej hromadnej dopravy, cestovných poriadkov a prípadných oznamov týkajúcich sa prevádzky verejnej osobnej dopravy a po celú dobu trvania nájmu zabezpečovať opravy, čistenie a údržbu tejto vitríny spolu s autobusovým prístreškom. Vitrína musí spĺňať parametre špecifikované v prílohe č. 2, 3 a 4 tejto zmluvy. 2 ks univerzálnych kľúčov od vitrín  je Koncesionár povinný odovzdať Mestu, a to v lehote najneskôr do 3 dní odo dňa oznámenia o zhotovení prvého prístrešku. Mesto je oprávnené umiestňovať do vitríny informácie týkajúce sa verejnej osobnej dopravy samo alebo prostredníctvom prevádzkovateľov MHD a/alebo regionálnej autobusovej dopravy. Vo vitríne nie je možné umiestňovať reklamu.
1.8. V prípade porušenia ktorejkoľvek z povinností Koncesionára podľa ods. 3.7 tohto článku, t.j. ak Koncesionár neosadí v každom autobusovom prístrešku vitrínu a/alebo nedodrží veľkosť vitríny podľa prílohy č. 2 a/alebo nezabezpečí opravu, údržbu a čistenie vitríny a/alebo neodovzdá kľúče od vitríny a/alebo vitrína nebude spĺňať parametre špecifikované v prílohe č. 3 a č. 4 tejto zmluvy, je Koncesionár povinný uhradiť Mestu zmluvnú pokutu vo výške 500,- € za každé jednotlivé porušenie a za každý prístrešok v ktorom k porušeniu došlo, a to aj opakovane až do odstránenia porušenia.
1.9. Koncesionár je povinný udržiavať Koncesný majetok, ako aj CLV na Koncesnom majetku osadené, najmä zabezpečovať ich čistenie a opravy. V prípade, ak počas užívania Koncesného majetku Mesto zistí, že Koncesný majetok a/alebo CLV na Koncesnom majetku sú znečistené a/alebo poškodené, je oprávnené Koncesionára písomne e-mailom na adresu ................................ vyzvať na vykonanie nápravy. Koncesionár je povinný znečistenie alebo poškodenie odstrániť v lehote do 10 dní odo dňa doručenia oznámenia. V prípade omeškania Koncesionára s plnením povinnosti podľa predchádzajúcej vety, je Koncesionár povinný uhradiť Mestu zmluvnú pokutu vo výške 50,- € za každý aj začatý deň omeškania so splnením povinnosti.  
1.10. Koncesionár nie je oprávnený prenechať Koncesný majetok alebo jeho časť do odplatného ani bezodplatného užívania tretím osobám, bez predchádzajúceho písomného súhlasu Mesta. 
1.11. Koncesionár nie je oprávnený uskutočňovať na Koncesnom majetku bez súhlasu Mesta žiadne iné stavebné úpravy okrem úprav, súvisiacich s umiestnením a inštaláciou autobusovej zastávky, cyklo-prístrešku a s umiestnením informačných konštrukcií podľa tejto zmluvy.
1.12. Koncesionár je povinný ku všetkým informačným konštrukciám, autobusovým zastávkam a cyklo-prístreškom, vrátane elektrických prípojok k informačným konštrukciám, autobusovým prístreškom a cyklo-prístreškom, vyhotoviť a odovzdať Mestu porealizačné zameranie v súlade s podmienkami určenými v prílohe č. 6 tejto zmluvy. Porealizačné zameranie je povinný odovzdať Mestu v lehote do 30 dní odo dňa právoplatnosti kolaudačného osvedčenia informačnej konštrukcie a/alebo autobusového prístrešku a/alebo cyklo-prístrešku alebo iného rovnocenného rozhodnutia oprávňujúceho užívať informačnú konštrukciu, autobusový prístrešok alebo cyklo-prístrešok. V prípade, ak sa rozhodnutie podľa predchádzajúcej vety nevyžaduje, je Koncesionár povinný odovzdať Mestu porealizačné zameranie v lehote do 30 dní odo dňa zhotovenia každej informačnej konštrukcie a/alebo autobusového prístrešku a/alebo cyklo-prístrešku. 
1.13. V prípade omeškania Koncesionára s odovzdaním porealizačného zamerania ktoréhokoľvek autobusového prístrešku a/alebo cyklo-prístrešku a/alebo ktorejkoľvek informačnej konštrukcie podľa bodu 3.12 tejto zmluvy, je Koncesionár povinný uhradiť Mestu zmluvnú pokutu vo výške 50,- € za každý aj začatý deň omeškania.
1.14. Mesto nie je oprávnené na pozemkoch v jeho vlastníctve umožniť umiestnenie novej informačnej konštrukcie podľa zákona č. 25/2025 Z.z. stavebný zákon a o zmene a doplnení niektorých zákonov v znení neskorších predpisov alebo akéhokoľvek iného reklamného zariadenia vo vzdialenosti menšej ako 50 m od informačnej konštrukcie alebo autobusového prístrešku podľa tejto Zmluvy vo vlastníctve Koncesionára, bez predchádzajúceho písomného súhlasu Koncesionára, s výnimkou, ak ide o CLV, ktoré bude slúžiť výlučne Mestu na propagáciu jeho podujatí. Mesto nie je oprávnené na pozemkoch v jeho vlastníctve umiestňovať akýkoľvek nový mobiliár alebo realizovať výsadbu nových krov a stromov vo vzdialenosti menšej ako 10 m v priamej línii od reklamnej plochy na informačnej konštrukcii alebo od reklamnej plochy v autobusovom prístrešku vo vlastníctve Koncesionára podľa tejto zmluvy, ktoré budú obmedzovať viditeľnosť reklamy, bez predchádzajúceho písomného súhlasu Koncesionára. 
1.15. Náklady Koncesionára spojené s realizáciou prípojky elektrickej energie k informačným konštrukciám, autobusovým prístreškom a cyklo-prístreškom hradí Koncesionár. Náklady spojené s dodávkou elektrickej energie k informačným konštrukciám, autobusovým prístreškom a cyklo-prístreškom hradí Koncesionár na základe osobitných zmlúv s dodávateľom elektrickej energie.
1.16. V prípade, ak to bude technicky možné, Mesto môže umožniť Koncesionárovi pripojenie autobusových prístreškov, cyklo-prístreškov alebo informačných konštrukcií na verejné osvetlenie, pričom náklady takéhoto pripojenia, ako aj náhradu nákladov za spotrebovanú elektrickú energiu znáša Koncesionár. Presné podmienky dodávok elektrickej energie a fakturácie budú predmetom samostatných zmlúv s Mestom.
1.17. Koncesionár sa zaväzuje písomne mestu oznámiť deň uvedenia každého autobusového prístrešku a cyklo-prístrešku do prevádzky. Inštaláciu prístrešku a jeho opravy, údržbu a čistenie podľa tejto zmluvy zabezpečí na vlastné náklady Koncesionár. Náklady na prípadné premiestnenie prístrešku uhradí tá strana, ktorá má záujem prístrešok premiestniť. 
1.18. Mesto  sa zaväzuje zabezpečiť údržbu a čistenie chodníkov v priestore autobusových zastávok a cyklo-prístreškov, a to na vlastné náklady.
1.19. Zmluvné strany sa výslovne dohodli, že Koncesionár je v súlade s ustanoveniami zákona č. 25/2025 Z.z. stavebný zákon a o zmene a doplnení niektorých zákonov v znení neskorších predpisov oprávnený uskutočňovať na Koncesnom majetku alebo akejkoľvek jeho časti všetky potrebné stavebné úpravy, ako aj udržiavacie práce, bezprostredne súvisiace s vybudovaním autobusových zastávok a cyklo-prístreškov, ako aj s umiestnením informačných konštrukcií.
1.20. Mesto sa zaväzuje:
a) umožniť Koncesionárovi, jeho pracovníkom a ním povereným tretím osobám neobmedzený prístup na Koncesný majetok; Mesto je povinné zdržať sa akéhokoľvek konania, ktorým by rušilo Koncesionára pri užívaní Koncesného majetku,
b) zabezpečiť Koncesionárovi nerušený výkon práv spojených s užívaním Koncesného majetku  a udržiavať Koncesný majetok v stave spôsobilom na užívanie v zmysle platných právnych predpisov, avšak nenesie zodpovednosť za konanie tretích osôb,
c) nezasahovať do užívacích práv Koncesionára,
d) v prípade zmeny vlastníka Koncesného majetku bezodkladne oznámiť túto skutočnosť Koncesionárovi,
e) informovať Koncesionára vopred a včas o prípadných rekonštrukčných, stavebných a iných prácach na Koncesnom majetku,
1.21. V prípade porušenia povinnosti Koncesionára dodržiavať všetky povinnosti uvedené v tejto zmluve a jej prílohách, pokiaľ za porušenie povinnosti nie je v tejto zmluve dohodnutá samostatná zmluvná pokuta, má Mesto nárok na úhradu zmluvnej pokuty vo výške 1.000,- € za každé jednotlivé porušenie, a to aj opakovane až do odstránenia porušenia.  
1.22. Koncesionár nie je oprávnený na CLV ani na CLP poskytovať reklamné služby, ktoré budú zahŕňať reklamu alkoholu a/alebo hazardných hier. V prípade zistenia porušenia povinnosti podľa tohto ustanovenia Mesto písomne vyzve Koncesionára na odstránenie takejto reklamy, a to najneskôr v nasledujúci pracovný deň po doručení výzvy. V prípade omeškania Koncesionára s odstránením takejto nepovolenej reklamy zo všetkých CLP a CLV na Koncesnom majetku je Koncesionár povinný uhradiť zmluvnú pokutu vo výške 100,- € za každý aj začatý deň omeškania so splnením povinnosti. Zmluvné strany sa dohodli, že popri zmluvnej pokute za omeškanie so splnením povinnosti z výzvy podľa tohto ustanovenia je Koncesionár povinný uhradiť aj zmluvnú pokutu podľa bodu 3.21 tohto článku za porušenie povinnosti podľa zmluvy spôsobené umiestnením nepovolenej reklamy na CLV a/alebo CLP na Koncesnom majetku. 
1.23. Koncesionár vyhlasuje, že si je vedomý, že informačná konštrukcia je dočasnou stavbou v zmysle zákona č. 25/2025 Z.z. stavebný zákon a o zmene a doplnení niektorých zákonov v znení neskorších predpisov a je povinný riadne a včas počas trvania tejto zmluvy podávať žiadosti o vydanie povolenia na umiestnenie a vybudovanie informačných konštrukcií podľa tejto zmluvy. Mesto sa zaväzuje v prípade potreby poskytnúť v konaní pred stavebným úradom potrebnú súčinnosť. Zmluvné strany vyhlasujú, že za porušenie povinností Mesta podľa tejto zmluvy nie je možné považovať negatívne stanovisko, rozhodnutie a/alebo opatrenie Mesta, ktoré vydá pri prenesenom výkone štátnej správy. 
1.24. Koncesionár je povinný dodržiavať Manuál verejných priestorov mesta Trenčín, ktorý je dostupný v elektronickej podobe na stránke mesta www.trencin.sk/verejnypriestor. Akékoľvek iné zmeny oproti Manuálu verejných priestorov mesta Trenčín, ktoré nie sú súčasťou tejto zmluvy a jej príloh podliehajú predchádzajúcemu písomnému súhlasu Mesta. 
1.25. Mesto vyžaduje v súlade s § 41 ods. 3 zákona č.343/2015 Z.z. o verejnom obstarávaní a o zmene a doplnení niektorých zákonov v platnom znení, aby koncesionár v Zmluve najneskôr v čase jej uzavretia uviedol údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Za týmto účelom (ak budú využití subdodávatelia) vyplní Koncesionár prílohu k  Zmluve – Zoznam subdodávateľov a Čestné vyhlásenie o neprítomnosti ruskej účasti za Koncesionára a rovnako predloží vyplnené Čestné vyhlásenie o neprítomnosti ruskej účasti každý subdodávateľ' samostatne. Ak túto prílohu (zoznam subdodávateľov) nevyplní, má sa za to, že subdodávky nevyužíva. Prílohu Čestné vyhlásenie o neprítomnosti ruskej účasti je Koncesionár povinný vyplniť vždy bez ohľadu na to, či pri plnení tejto Zmluvy využíva subdodávky. 
1.26. V prípade, ak sa počas trvania tejto Zmluvy rozhodne Koncesionár využiť subdodávateľa alebo zmeniť niektorého z vyššie uvedených subdodávateľov, alebo ak nastane zmena vyššie uvedených údajov o subdodávateľoch, je povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, oznámiť Mestu zmenu subdodávateľa/údajov a v tomto oznámení uviesť minimálne nasledovné: údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).
1.27. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa), má Mesto právo odstúpiť od tejto Zmluvy a uplatní voči Koncesionárovi zmluvnú pokutu vo výške 1.000 € za každé porušenie ktorejkoľvek z vyššie uvedených povinností a to aj opakovane.
1.28. Povinnosti podľa zákona o RPVS nie sú touto Zmluvou dotknuté a platia ex lege pre Koncesionára a subdodávateľov tak, ako to upravuje zákon o RPVS.
1.29. Koncesionár berie na vedomie, že Čestné vyhlásenie o neprítomnosti ruskej účasti, ktoré vykonal pri podpise tejto Zmluvy a tvorí jej prílohu, je platné po celu dobu trvania tejto Zmluvy. V prípade akejkoľvek zmeny vo vzťahu ku ktorejkoľvek časti Čestného vyhlásenia je Koncesionár povinný o tejto zmene bez zbytočného odkladu, najneskôr do 3 pracovných dní informovať Mesto. V prípade porušenia tejto povinnosti uplatní Mesto zmluvnú pokutu vo výške 1000 € a zároveň má aj právo odstúpiť od tejto Zmluvy.   
1.30. Zmluvné strany sa dohodli, že Mesto je oprávnené kedykoľvek počas trvania tejto zmluvy vyžiadať si od Koncesionára informácie, vysvetlenia a podklady preukazujúce splnenie podmienok deklarovaných v Čestnom vyhlásení (najmä, nie však výlučne, dokumentáciu o skutočnom vlastníctve spoločnosti až po konečného užívateľa výhod) a Koncesionár je tieto povinný predložiť Mestu v lehote najneskôr do 3 pracovných dní, pokiaľ sa zmluvné strany písomne nedohodnú na dlhšej lehote. V prípade porušenia tejto povinnosti uplatní Mesto voči Koncesionárovi zmluvnú pokutu vo výške 100,- Eur za každý aj začatý deň omeškania s poskytnutím informácii a zároveň má Mesto aj právo odstúpiť od zmluvy. 

Článok IV.
Nájomné
1.1. Koncesionár sa zaväzuje uhrádzať nájomné za užívanie Koncesného majetku nasledovne:
a) nájomné za .užívanie pozemkov pod ................... autobusovými zastávkami bez CLP ....................€/1 zastávku/rok, 
b) nájomné za užívanie pozemkov pod ..............................autobusovými zastávkami s CLP .......................€/1 zastávku/rok,
c) nájomné za užívanie pozemkov pod 74 CLV ........................ €/1 CLV/rok, 
d) nájomné za užívanie pozemkov pod 6 cyklo-prístreškami ................... €/1 cyklo-prístrešok/rok.
1.2. Nájomné je splatné vopred na obdobie 1 roka, vždy do 31.01. kalendárneho roka na účet Mesta uvedený v záhlaví zmluvy. 
1.3. Zmluvné strany sa dohodli, že nájomné podľa ods. 4.1 písm. c) tohto článku za užívanie pozemkov pod CLV je Koncesionár povinný uhrádzať vždy za všetkých 74 CLV bez ohľadu na skutočnosť koľko CLV sa z tohto počtu Koncesionár rozhodne vybudovať.
1.4. V prvom roku uhradí Koncesionár nájomné za všetky pozemky pod CLV, ktoré je oprávnený umiestniť na Koncesnom majetku podľa tejto zmluvy  a za pozemky pod autobusovými zastávkami a cykloprístreškami, ktoré je povinný vybudovať po nadobudnutí účinnosti zmluvy. 
1.5. Nájomné za pozemky pod autobusovými zastávkami špecifikovanými v prílohe č. 2 tejto zmluvy, ktoré je koncesionár povinný vybudovať do 1 a 2 rokov po nadobudnutí účinnosti tejto zmluvy, uhradí Koncesionár prvý krát až v roku, kedy budú vybudované. Nájomné v roku, kedy budú autobusové zastávky vybudované bude Koncesionár uhrádzať od prvého dňa mesiaca, v ktorom došlo k odovzdaniu novovybudovanej autobusovej zastávky do užívania. Alikvótna časť nájomného podľa predchádzajúcej vety od prvého dňa mesiaca, v ktorom bola zastávka odovzdaná do užívania do konca kalendárneho roka je splatná do 30 dní odo dňa odovzdania prístrešku do užívania.  
1.6. V prípade ak bude Koncesionár v omeškaní s platením nájomného, Mesto má nárok na úrok z omeškania vo výške 0,3 %  z dlžnej sumy za každý, aj začatý  deň omeškania. 
1.7. Zmluvné strany sa dohodli, že nájomné bude počas trvania tejto zmluvy automaticky zvýšené vždy najneskôr k 1.3. kalendárneho roka o priemer medziročnej miery rastu spotrebiteľských cien za predchádzajúci kalendárny rok, zverejnenej Štatistickým úradom Slovenskej republiky. Oznámenie o zvýšení nájomného spolu s návrhom dodatku k zmluve zašle Mesto Koncesionárovi najneskôr do 30.03.kalednároneho roka. Rozdiel v sume zvýšeného nájomného uhradeného v súlade s bodom 4.2. tohto článku do 31.1. kalendárneho roka a zvýšeného nájomného oznámeného Mestom podľa tohto ustanovenia je Koncesionár povinný uhradiť najneskôr do 15 dní odo dňa účinnosti dodatku, ktorým dôjde k úprave nájomného. 
1.8. V prípade, ak Koncesionár odmietne uzatvoriť dodatok podľa bodu 4.6. tohto článku, je Mesto oprávnené od tejto zmluvy odstúpiť. 
Článok V.
Doba platnosti zmluvy
1.1. Táto zmluva nadobúda platnosť v deň, v ktorom budú kumulatívne splnené nasledovné podmienky:
a) zmluva bude podpísaná obidvomi zmluvnými stranami a
b) Mestské zastupiteľstvo v Trenčíne schváli uzatvorenie tejto zmluvy v súlade s §9 ods. 2 písm. g) zákona č. 138/1991 Zb. o majetku obcí v platnom znení.
1.2. [bookmark: OLE_LINK12]Účinnosť táto zmluva nadobudne po zverejnení v zmysle § 47a Občianskeho zákonníka v platnom znení, nie však skôr ako 01.01.2028. Zmluva sa uzatvára na dobu určitú 17 rokov odo dňa nadobudnutia účinnosti tejto zmluvy.  
1.3. Táto zmluva sa uzatvára ako výsledok verejného obstarávania v zákazke zadávanej postupom podľa § 104 zákona o verejnom obstarávaní s názvom „Výstavba a údržba autobusových zastávok a informačných konštrukcií“. Uzatvorenie tejto zmluvy bolo schválené Mestským zastupiteľstvom v Trenčíne uznesením č. ..... zo dňa ........................ . Výpis z uznesenia MsZ tvorí prílohu č. 7 tejto zmluvy.
1.4. Zmluvné strany sa dohodli, že v prípade, ak počas trvania tejto zmluvy vznikne potreba vybudovania ďalších nových autobusových zastávok sú zmluvné strany oprávnené uzatvoriť dodatok k tejto zmluve s nasledujúcimi podmienkami:
a) Požiadať o vybudovanie nových autobusových zastávok je Mesto oprávnené najneskôr 5 rokov pred uplynutím dohodnutej doby trvania zmluvy podľa ods. 5.2 tohto článku. 
b) Za celú dobu trvania tejto zmluvy môže Mesto požiadať o vybudovanie najviac 10 nových autobusových zastávok nad rámec počtu zastávok dohodnutých v tejto zmluve.
c) Za každú novovybudovanú autobusovú zastávku s CLP je Koncesionár oprávnený doplniť 1 CLV, za každú novovybudovanú zastávku bez CLP je Koncesionár oprávnený doplniť 2 CLV. Pozemky pre CLV podľa tohto ustanovenia si Koncesionár vyberá z pozemkov uvedených v prílohe č. 5.
d) V prípade vybudovania viac ako 5 zastávok podľa tohto ustanovenia sa zároveň táto zmluva predĺži o 4 mesiace. 

1.5. Zmluvné strany sa dohodli, že v prípade, ak počas trvania tejto zmluvy vznikne potreba premiestniť autobusovú zastávku, cyklo-prístrešok alebo CLV do novej polohy, sú zmluvné strany oprávnené uzatvoriť dodatok k tejto zmluve upravujúci niektorý z nasledujúcich postupov:
a) presun prístreškov v rámci lokality: 
Mesto je oprávnené požiadať Koncesionára o presun ktoréhokoľvek autobusového prístrešku alebo cyklo-prístrešku do vzdialenosti max. 15 m od hranice autobusovej zastávky alebo od umiestnenia cyklo-prístrešku. Koncesionár je tejto žiadosti povinný vyhovieť. V tomto prípade sa umiestnenie CLV nemení a CLP ak je súčasťou prístrešku, tak zostáva v prístrešku. 
b) presun prístreškov mimo lokality: 
Mesto je oprávnené požiadať Koncesionára o presun ktoréhokoľvek autobusového prístrešku alebo cyklo-prístrešku kdekoľvek v rámci územia mesta Trenčín. V prípade, ak Mesto uplatní písomne takúto požiadavku platí, že Koncesionár prístrešok presunie, pričom Koncesionár bude mať právo rozhodnúť sa, akým spôsobom bude riešená otázka CLP, ktoré boli integrované v prístrešku alebo CLV, ktoré sa nachádzali v jeho tesnej blízkosti prístrešku tak, že by bránili plánom Mesta na iné využitie predmetného priestoru predmetu nájmu. Koncesionár má právo sa rozhodnúť, či pôvodné CLP a CLV presunie do novej polohy prístrešku, alebo bude žiadať ponechať v pôvodnej lokalite všetky alebo niektoré z nich (ak to nebude brániť plánom Mesta na iné využitie predmetného priestoru). Zároveň platí, že v dôsledku presunu prístrešku musí ostať zachovaný existujúci celkový počet informačných konštrukcii na území mesta podľa tejto zmluvy. 
c) presun prístreškov v súvislosti s plánovanou preložkou cesty I/61: 

Mesto je oprávnené požiadať o presun ktoréhokoľvek autobusového prístrešku alebo cyklo-prístrešku priamo dotknutého preložkou cesty I/61 a to kdekoľvek v rámci územia mesta Trenčín aj v prípade, ak dôjde k preložke cesty I/61. V prípade, ak Mesto uplatní písomne takúto požiadavku platí, že Koncesionár prístrešok presunie, pričom koncesionár musí presunúť aj CLP a CLV do novej polohy prístrešku, pokiaľ sa zmluvné strany nedohodnú na náhradnom umiestnení CLV v blízkosti pôvodnej polohy alebo na inom mieste. 

1.6. V prípade akéhokoľvek presunu podľa ods. 5.5. písm. a), b), c) tohto článku platí, že presun sa uskutočňuje na náklady Mesta. Koncesionár je oprávnený účtovať Mestu jednotlivé položky nevyhnutné a súvisiace s presunom maximálne vo výške jednotkových cien, ktoré sa pre tieto položky uvádzajú v cenníku Cenkros. V prípade, ak sa určitá položka v cenníku Cenkros nenachádza, bude koncesionár povinný predložiť Mestu cenovú ponuku od iného subjektu pôsobiaceho na relevantnom trhu preukazujúcu, že náklady, ktoré Koncesionár žiada uhradiť v súvislosti s presunom sú nižšie ako cenová ponuka iného subjektu. V prípade, ak Mesto s touto ponukou súhlasiť nebude, dá si vypracovať vlastnú cenovú ponuku a cena sa určí ako vážený priemer týchto 2 cenových ponúk pre dotknuté položky. 
1.7. V prípade, ak sa Koncesionár rozhodne, že po presune prístrešku podľa ods. 5.5. písm. b) alebo c) tohto článku bude tento prístrešok bez CLP, resp. s nižším počtom CLP ako prístrešok obsahoval pred presunom, náklady na úpravu prístrešku (tak, aby prístrešok aj bez CLP spĺňal technickú špecifikáciu podľa prílohy č. 4 tejto zmluvy) znáša Koncesionár. 
1.8. Lehota pre presun prístrešku  podľa ods. 5.5. tohto článku  bude určená dohodou zmluvných strán, nesmie však byť dlhšia ako 6 mesiacov. Každý presun sa vždy uskutoční na základe dodatku k tejto zmluve, ktorý sa bude uzatvárať podľa § 18 ods. 1 písm. a) zákona č. 343/2015 Z. z. o verejnom obstarávaní v platnom znení.
Článok VI.
Zánik zmluvy
6.1 Táto zmluva zaniká:
0. Uplynutím dohodnutej doby podľa čl. V ods. 5.2,
0. písomnou dohodou zmluvných strán a to dňom uvedeným v dohode, inak v deň nadobudnutia účinnosti dohody, 
0. odstúpením od tejto zmluvy alebo 
0. výpoveďou zmluvy.
6.2 Mesto nie je oprávnené túto zmluvu vypovedať bez uvedenia dôvodu. Koncesionár nie je oprávnený túto zmluvu vypovedať bez uvedenia dôvodu. 
6.3 Mesto má právo vypovedať túto zmluvu, ak je Koncesionár v omeškaní s platením dohodnutého nájomného o viac ako 30 dní a dlžné nájomné neuhradí ani v dodatočnej lehote 15 dní od doručenia písomného upozornenia Mestom.
6.4 Výpoveď musí byť písomná a doručená druhej zmluvnej strane v súlade s čl. VII tejto zmluvy. Výpovedná doba je 3 mesiace a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane.
6.5 Zmluvné strany sú oprávnené ukončiť túto zmluvu dohodou pred uplynutím dohodnutej doby, ak Koncesionár nebude schopný zabezpečiť vyťaženie informačných konštrukcií podľa svojich ekonomických predpokladov. V prípade ukončenia zmluvy z tohto dôvodu sa zmluvné strany dohodli na uzatvorení zmluvy o budúcej zmluve o výpožičke nasledovne:
3. predmetom výpožičky budú všetky autobusové zastávky a cyklo-prístrešky vybudované Koncesionárom na základe tejto zmluvy,
3. Koncesionár bude povinný ponechať všetky autobusové zastávky a cyklo-prístrešky na Koncesnom majetku po dohodnutú dobu trvania tejto zmluvy, 
3. Mesto bude oprávnené predmet výpožičky užívať, čistiť a udržiavať (a to aj prostredníctvom tretích osôb) a zároveň bude oprávnené všetky CLP v autobusových prístreškoch a cyklo-prístreškoch prenajímať tretím osobám na reklamné účely, prípadne prenechať CLP v autobusových prístreškoch a cyklo-prístreškoch do správy tretím osobám, 
3. Koncesionár nebude oprávnený zmluvu o výpožičke vypovedať, 
3. Koncesionár bude oprávnený odstúpiť od zmluvy o výpožičke výlučne z dôvodu podstatného porušenia zmluvy o výpožičke Mestom, pričom za podstatné porušenie zmluvy sa bude považovať porušenie povinností Mesta podľa zmluvy, ktoré neodstráni ani v dodatočnej lehote určenej Koncesionárom vo výzve na odstránenie porušenia povinností, pričom lehota uvedená vo výzve nesmie byť kratšia ako 15 kalendárnych dní, 
3. súčasťou zmluvy o výpožičke bude aj zmluva uzatvorení budúcej kúpnej zmluvy, predmetom ktorej bude prevod vlastníckeho práva k autobusovým prístreškom a cyklo-prístreškom v prospech Mesta za 1,- €/kus; Mesto bude oprávnené na základe tejto zmluvy o budúcej kúpnej zmluve kúpiť všetky autobusové prístrešky a cyklo-prístrešky alebo len ich časť, podľa svojho uváženia.  Vyzvať na uzatvorenie kúpnej zmluvy bude oprávnené iba Mesto najskôr 24 mesiacov pred uplynutím dohodnutej doby trvania zmluvy o výpožičke a najneskôr 3 mesiace pred uplynutím dohodnutej doby trvania zmluvy o výpožičke. Koncesionár je povinný výzvu na uzatvorenie kúpnej zmluvy prijať a kúpnu zmluvu uzatvoriť najneskôr do 30 dní odo dňa doručenia výzvy. Kúpna cena bude uhradená v lehote do 30 dní odo dňa nadobudnutia účinnosti kúpnej zmluvy.
6.6 V prípade, ak dôjde k uzatvoreniu dohody podľa ods. 6.5 tohto článku a/alebo Koncesionár odmietne uzatvoriť zmluvu o výpožičke podľa bodu 6.5 tohto článku a/ alebo odstráni ktorýkoľvek z autobusových prístreškov a/alebo cyklo-prístreškov alebo jeho časť na Koncesnom majetku, je povinný uhradiť Mestu zmluvnú pokutu vo výške 5.000,- € za každý prístrešok alebo jeho časť, ktorý bol odstránený. 
6.7 V prípade, ak dôjde k uzatvoreniu dohody podľa ods. 6.5 tohto článku je Koncesionár povinný odstrániť všetky informačné konštrukcie, s výnimkou CLP v autobusových prístreškoch a cyklo-prístreškoch, najneskôr do 10 dní odo dňa ukončenia tejto zmluvy, pokiaľ sa zmluvné strany v dohode o ukončení zmluvy nedohodnú na dlhšej lehote, a odovzdať Mestu vyprataný Koncesný majetok bez vád, poškodení a znečistenia (na mieste nesmú zostať žiadne zvyšky informačných konštrukcií a pozemky musia byť uvedené do pôvodného stavu – najmä vysadením zelene, položením dlažby, atď. – CLV musia byť odstránené pod úrovňou dlažby, asfaltu, betónu resp. existujúcim povrchom tak, aby bol povrch doplnený existujúcim povrchom v rovine okolitého povrchu). V prípade omeškania so splnením ktorejkoľvek z povinností podľa tohto odseku, najmä ak Koncesionár neodstráni informačné konštrukcie a/alebo nesprávne odstráni informačné konštrukcie, je Koncesionár povinný uhradiť Mestu zmluvnú pokutu vo výške 50,- € za každý aj začatý deň omeškania za každý kus neodstráneného a/alebo neprávne odstránenej informačnej konštrukcie. 
6.8 Mesto je oprávnené odstúpiť od tejto zmluvy popri prípadoch uvedených v jednotlivých ustanoveniach tejto zmluvy aj v prípade podstatného porušenia tejto Zmluvy, ktorým sa rozumie:
a) porušenie ktorejkoľvek povinnosti vyplývajúcej Koncesionárovi  z tejto zmluvy a/alebo jej príloh, ak porušenie neodstráni ani v dodatočnej lehote určenej Mestom Koncesionárovi vo výzve na odstránenie porušenia povinností, pričom lehota určená vo výzve nesmie byť kratšia ako 5 pracovných dní,
b) opakované porušenie povinností vyplývajúcich Koncesionárovi z tejto zmluvy a/alebo jej príloh, na ktoré bol Mestom písomne upozornený, a to viac ako 3 porušenia rôznych povinností v priebehu 1 kalendárneho roka alebo viac ako 3 porušenia rovnakých povinností v priebehu 3 po sebe nasledujúcich kalendárnych rokov. 
6.9 Koncesionár  je oprávnený od tejto zmluvy odstúpiť v prípade, ak sa Predmet nájmu alebo jeho podstatná časť (viac ako 60% pozemkov pod informačnými konštrukciami a/alebo viac ako 60% pozemkov pod autobusovými prístreškami a cyklo-prístreškami spoločne) stane nespôsobilým na dohodnuté užívanie podľa tejto zmluvy, a to bez toho, aby Koncesionár porušil svoje povinnosti podľa tejto zmluvy. Dôvod na odstúpenie podľa tohto ustanovenia nie je daný v prípade, ak Koncesionár odmietne uzatvoriť s Mestom zmluvy podľa článku III ods. 3.15 a/alebo 3.16 tejto zmluvy.
6.10 Odstúpenie musí byť urobené písomne a musí byť doručené druhej zmluvnej strane v súlade s podmienkami podľa čl. VIII. tejto zmluvy. Účinky odstúpenia nastávajú okamihom jeho doručenia druhej zmluvnej strane. 
6.11 Právo na odstúpenie od zmluvy a právo na vypovedanie Zmluvy je Mesto oprávnené uplatniť bez ohľadu na skutočnosť, či v súvislosti s porušením povinností podľa tejto zmluvy   Mesto uplatnilo aj nárok na zmluvnú pokutu a/alebo nárok na náhradu škody a či tieto boli uhradené.
6.12 Koncesionár je povinný najneskôr do 2 mesiacov po ukončení tejto zmluvy odstúpením alebo výpoveďou, ak sa s Mestom nedohodne písomne na dlhšej lehote, odovzdať Mestu vyprataný Koncesný majetok bez vád, poškodení a znečistenia (na mieste nesmú zostať žiadne zvyšky informačných konštrukcií a/alebo autobusových prístreškov a pozemky musia byť uvedené do pôvodného stavu – najmä vysadením zelene, položením dlažby, atď. – autobusové prístrešky, cyklo – prístrešky a CLV musia byť odstránené pod úrovňou dlažby, asfaltu, betónu resp. existujúcim povrchom tak, aby bol povrch doplnený existujúcim povrchom v rovine okolitého povrchu). V prípade, ak je na vypratanie predmetu nájmu (odstránenie informačných konštrukcií a/alebo autobusových prístreškov a/alebo cyklo-prístreškov) potrebné povolenie stavebného úradu alebo iného príslušného orgánu, je Koncesionár povinný podať žiadosť príslušnému orgánu do 3 pracovných dní odo dňa, kedy mu bude  doručená výpoveď zo zmluvy alebo odstúpenie od zmluvy a informačné konštrukcie a /alebo autobusové prístrešky a/alebo cyklo-prístrešky odstrániť v lehote uvedenej v rozhodnutí príslušného orgánu, najneskôr však do 5 mesiacov odo dňa uplynutia výpovednej doby alebo doručenia odstúpenia od zmluvy. 
6.13 V prípade ukončenia tejto zmluvy výpoveďou alebo odstúpením zo strany  Mesta sa zmluvné strany dohodli na uzatvorení zmluvy o budúcej kúpnej zmluve, predmetom ktorej bude prevod vlastníckeho práva k autobusovým prístreškom a cyklo-prístreškom, vrátane všetkých CLP umiestnených v týchto prístreškoch, v prospech Mesta. V prípade, ak k ukončeniu tejto zmluvy výpoveďou alebo odstúpením zo strany Mesta:
a) dôjde počas prvých 5 rokov trvania tejto zmluvy, kúpna cena za autobusové prístrešky a/alebo cyklo-prístrešky bude určená na základe znaleckého posudku vypracovaného Mestom. V prípade, ak Koncesionár nebude súhlasiť s výškou kúpnej ceny za autobusové prístrešky a/alebo cyklo-prístrešky určenej v znaleckom posudku obstaranom Mestom, môže si nechať vypracovať vlastný znalecký posudok na určenie hodnoty autobusových prístreškov a/alebo cyklo-prístreškov, pričom kúpna cena bude v takom prípade stanovená ako priemer hodnôt určených znaleckými posudkami Mesta a Koncesionára. 
b) dôjde po uplynutí prvých 5 rokov trvania tejto zmluvy, kúpna cena za autobusové prístrešky a/alebo cyklo-prístrešky je 1,- €/ kus.  
Vyzvať na uzatvorenie kúpnej zmluvy je oprávnené iba Mesto do 1 mesiaca odo dňa doručenia výpovede Koncesionárovi alebo odo dňa doručenia odstúpenia od zmluvy Koncesionárovi. Výzvu na uzatvorenie kúpnej zmluvy je Koncesionár povinný prijať a zmluvu uzatvoriť do 30 dní odo dňa doručenia výzvy. Kúpna cena bude uhradená v lehote do 30 dní odo dňa nadobudnutia účinnosti kúpnej zmluvy. Pokiaľ Mesto svoje právo podľa tohto odseku nevyužije postupuje sa podľa ods. 6.12 tohto článku. 
6.14 V prípade ukončenia zmluvy uplynutím dohodnutej doby sa zmluvné strany dohodli na uzatvorení zmluvy o budúcej kúpnej zmluve, predmetom ktorej bude prevod vlastníckeho práva k autobusovým prístreškom a cyklo-prístreškom, vrátane všetkých CLP v týchto prístreškoch, v prospech Mesta za 1,- €/kus. Mesto je povinné na základe tejto zmluvy o budúcej kúpnej zmluve kúpiť všetky autobusové prístrešky a cyklo-prístrešky.  Vyzvať na uzatvorenie kúpnej zmluvy je oprávnená ktorákoľvek zmluvná strana najskôr 12 mesiacov pred uplynutím dohodnutej doby podľa článku V ods. 5.2 tejto zmluvy a najneskôr 2 mesiace pred uplynutím dohodnutej doby podľa článku V ods. 5.2 tejto zmluvy. Kúpna cena bude uhradená v lehote do 30 dní odo dňa nadobudnutia účinnosti kúpnej zmluvy. Zmluvná strana, ktorej bola výzva na uzatvorenie kúpnej zmluvy doručená je povinná ju prijať a kúpnu zmluvu uzatvoriť do 30 dní od doručenia výzvy, pričom v prípade omeškania je druhá zmluvná strana oprávnená domáhať sa nahradenia prejavu vôle na súde.
6.15 V prípade ukončenia zmluvy uplynutím dohodnutej doby je Koncesionár povinný všetky CLV z Koncesného majetku odstrániť ku dňu ukončenia zmluvy a odovzdať Mestu vyprataný Koncesný majetok bez vád, poškodení a znečistenia (na mieste nesmú zostať žiadne zvyšky informačných konštrukcií a pozemky musia byť uvedené do pôvodného stavu – najmä vysadením zelene, položením dlažby, atď. – CLV musia byť odstránené pod úrovňou dlažby, asfaltu, betónu resp. existujúcim povrchom tak, aby bol povrch doplnený existujúcim povrchom v rovine okolitého povrchu). V prípade, ak sa na odstránenie CLV je potrebné povolenie stavebného úradu alebo iného príslušného orgánu, je Koncesionár povinný podať žiadosť o povolenie odstránenia v dostatočnom časovom predstihu tak, aby ku dňu ukončenia zmluvy splnil povinnosti podľa toho ustanovenia. 
6.16 V prípade omeškania Koncesionára s plnením povinností podľa ods. 6.12 alebo 6.15 tejto zmluvy je Koncesionár povinný uhradiť Mestu zmluvnú pokutu vo výške 50,- € za každý aj začatý deň omeškania s odstránením informačných konštrukcií a/alebo autobusových zastávok a/alebo cykloprístreškov a to za každý kus informačnej konštrukcie a/alebo autobusovej zastávky s odstránením ktorých je v omeškaní. 
Článok VIl.
Vývesné právo
7.1 Koncesionár sa zaväzuje bezplatne poskytnúť Mestu 10 ks reklamných plôch (osvetlené CLP v autobusových prístreškoch a samostatne stojace CLV) na umiestnenie vizuálov propagujúcich výlučne nekomerčné podujatia a informačné kampane mesta. V rámci tohto záväzku Koncesionár nemá nárok na úhradu žiadnej odplaty ani nájomného za využívanie týchto plôch od Mesta. Všetky náklady spojené s prevádzkou a údržbou poskytnutých reklamných plôch, vrátane poplatkov za energie, čistenie a výlep znáša v plnej miere Koncesionár. Tlač vizuálov si na vlastné náklady zabezpečí Mesto. 

7.2 Koncesionár  sa zaväzuje poskytnúť pre účely podľa tohto ustanovenia jednostranné reklamné plochy nasledovne:

a) v autobusových prístreškoch na Hasičskej ulici 1 ks v každom smere jazdy (v smere jazdy na autobusovú stanicu v prístrešku MHD, v smere jazdy na Električnú ulicu v prístrešku PAD)
b) v 1 autobusovom prístrešku na ulici Soblahovská,
c) v autobusovom prístrešku na zastávke Pred Poľom, 
d) v 1 autobusovom prístrešku na ul. Gen. Svobodu, 
e) v 1 autobusovom prístrešku na zastávke Old Herold,
f) v autobusovom prístrešku na zastávke Kubrá, námestie,
g) v 1 autobusovom prístrešku na sídlisku JUH (mimo prístrešku podľa písm. d)),
h) v 1 autobusovom prístrešku v lokalite Vinohrady, 
i) v 1 CLV alebo CLP pri Zimnom štadióne Pavla Demitru.

Všetky reklamy v autobusových prístreškoch musia byť umiestnené zvnútra autobusových prístreškov

7.3 Reklamné plochy podľa tohto článku je Koncesionár povinný poskytovať počas trvania tejto zmluvy vždy počas 14 po sebe nasledujúcich dní v kalendárnom mesiaci bezplatne, a to od 01.07.2028. V čase do vybudovania nových autobusových prístreškov Mesto je oprávnené, nie však povinné, využiť plný počet reklamných  plôch podľa predchádzajúcej vety.  Termíny vyvesenia reklamy podľa tohto ustanovenia si Mesto a Koncesionár odsúhlasia vždy najmenej 6 mesiacov vopred, pričom prvý krát si takto odsúhlasia termíny v lehote do 30.06.2028. Koncesionár nie je povinný poskytovať náhradné plochy za autobusové prístrešky špecifikované v ods. 7.2 tohto článku do doby ich vybudovania.  


Článok VIlI.
Doručovanie
1.1. Zmluvné strany sa dohodli, že akákoľvek písomná komunikácia, vrátane právnych úkonov podľa tejto zmluvy, je platne doručená, pokiaľ je doručená na kontaktné adresy a čísla uvedené v záhlaví zmluvy (pokiaľ nebola riadne písomne oznámená zmena týchto údajov), pričom:
a) v prípade osobného doručovania, resp. doručovania prostredníctvom kuriérskej služby, v okamihu odovzdania písomnosti adresátovi;
b) pri doručovaní poštou v okamihu prevzatia písomnosti adresátom. V prípade, ak si adresát písomnosť z akéhokoľvek dôvodu neprevezme alebo prevzatie písomnosti odmietne, dňom doručenia je deň vrátenia neprevzatej zásielky odosielateľovi, a to aj vtedy, ak ten, kto je oprávnený konať za zmluvnú stranu, sa o tom nedozvie;
c) pri odopretí prevzatia písomnosti sa považuje písomnosť za doručenú v deň odopretia prevzatia písomnosti.
1.2. Pokiaľ táto zmluva vyžaduje pre urobenie určitého úkonu určitú formu, môže byť daný úkon vykonaný len v danej forme, inak nebude voči prijímajúcej strane účinný. Právne úkony, ktorými je možné ukončiť túto zmluvu (odstúpenie, výpoveď) je možné urobiť len formou listu doručeného osobne alebo doporučene poštou. 
1.3. Zmluvné strany sa dohodli, že Koncesionárovi je Mesto oprávnené doručovať aj do elektronickej schránky. Toto doručovanie nahrádza doručovanie poštou.
Článok IX.
Licencia
1.1. Koncesionár týmto udeľuje Mestu bezplatne výhradnú licenciu na zverejnenie Prílohy č. 3 tejto zmluvy v centrálnom registri zmlúv a na webovom sídle Mesta.
 
1.2. Licenciu udeľuje Koncesionár bez vecného a teritoriálneho obmedzenia na celú dobu trvania autorských práv k obsahu tejto prílohy.

1.3. Koncesionár vyhlasuje, že má s osobami, ktoré sa podieľali na príprave Prílohy č. 3 tejto zmluvy vysporiadané všetky autorské práva a práva duševného vlastníctva tak, aby mohol udeliť súhlas podľa ods. 1 tohto článku. 

1.4. V prípade, ak sa vyhlásenie Koncesionára podľa ods. 9.3 tohto článku ukáže ako nepravdivé a akékoľvek tretie osoby budú voči Mestu uplatňovať nároky z porušenia ich autorských práv alebo práv duševného vlastníctva,  Mesto má právo na úhradu zmluvnej pokuty vo výške 1.000,- € a právo na náhradu škody spôsobenej týmto nepravdivým vyhlásením v celom rozsahu, a to aj vo výške presahujúcej uhradenú zmluvnú pokutu
Článok X.
Záverečné ustanovenia
1.1. Zmluva sa riadi slovenským právom. O všetkých sporoch vyplývajúcich z tejto zmluvy alebo s ňou súvisiacich alebo vzťahujúcich sa na porušenie, zánik alebo neplatnosť zmluvy budú s konečnou platnosťou rozhodovať súdy Slovenskej republiky.
1.2. Uhradením ktorejkoľvek zo zmluvných pokút podľa tejto Zmluvy nie je dotknutý nárok Mesta na náhradu spôsobenej škody v celom rozsahu, a to aj vo výške presahujúcej uhradenú zmluvnú pokutu.
1.3. Všetky zmeny a doplnky tejto zmluvy musia mať písomnú formu a musia byť schválené obidvoma zmluvnými stranami.
1.4. V prípade, že jednotlivé ustanovenia tejto zmluvy sú neplatné alebo sa stanú neplatnými, nie je tým platnosť ostatných zmluvných ustanovení dotknutá. V tomto prípade sa dohodnú zmluvné strany na náhradnej zmluvnej úprave, ktorá zodpovedá sledovanému hospodárskemu účelu. 
1.5. Táto zmluva je vyhotovená v štyroch vyhotoveniach, pričom každá zmluvná strana obdrží dve originálne vyhotovenia. 
1.6. Zmluvné strany vyhlasujú, že si túto zmluvu pred podpísaním prečítali, jej obsahu porozumeli a že zmluva bola uzatvorená na základe ich slobodnej vôle a zároveň vyhlasujú, že túto zmluvu neuzavreli v tiesni, ani za inak jednostranne nepriaznivých podmienok, a na znak toho ju podpisujú.
1.7. Táto Zmluva obsahuje 7 príloh:
Príloha č. 1 – koncesný majetok:
príloha č. 1a pozemky pre  umiestnenie autobusového prístrešku bez CLP (doplní uchádzač),
príloha č. 1b pozemky pre  umiestnenie autobusového prístrešku s CLP (doplní uchádzač),
príloha č. 1c pozemky pre  umiestnenie CLV (doplní uchádzač), 
príloha č. 1d pozemky pre  umiestnenie cyklo-prístreškov.

Príloha č. 2 - Špecifikácia jednotlivých autobusových prístreškov
Príloha č. 3 – grafický návrh autobusového prístrešku (doplní uchádzač)
Príloha č. 4 – technické parametre prístrešku, 
Príloha č. 5 – náhradné pozemky pre umiestnenie CLV
Príloha č. 6 – podmienky porealizačného zamerania
Príloha č. 7 – Uznesenie Mestského zastupiteľstva v Trenčíne č. ................ zo dňa ............... 
Príloha č. 8 – zoznam subdodávateľov (ak relevantné)
Príloha č. 9 – čestné vyhlásenie koncesionára o neprítomnosti ruskej účasti
Príloha č. 10 – čestné vyhlásenie subdodávateľa o neprítomnosti ruskej účasti (ak relevantné)

V ………………………, dňa ................	V ………………………, dňa ................
_____________________________________	_____________________________________

Mesto Trenčín				

